JY Foitiilc 



de fleste af dem dog- ikke det økologiske Præg, som Nutiden fordrer ; 

 Harmonien mellem Planteverdenen og den omgivende Natur er ikke 

 gjort til Genstand for saa mange Undersøgelser, som ønskeligt. 



Idet jeg nu med Publikationen af »Strandvegetation« begynder 

 at meddele mine Iagttagelser, med Benyttelse ogsaa af den brugbare 

 Litteratur, vil jeg ingenlunde dermed sige, at jeg er kommen til en 

 Afslutning med mine Studier; thi skønt jeg har berejst de allerfleste 

 Egne af Danmark, er der dog mange, i hvilke jeg ikke har været, 

 og selv om vi holde os til den allernærmeste Natur, f. Eks. Nord- 

 sjællands, er der uendelig mange Spørgsmaal, der trænger til en 

 Uddybelse, og som jeg maa lade ligge. Man bliver i Virkeligheden 

 aldrig færdig med et saadant Arbejde, var Livet end aldrig saa 

 langt. At mit Arbejde saaledes kun er >y Bidrag« til Kundskaben 

 om Danmarks Plantevækst, har jeg derfor villet udtrykke ved Titelen 

 »Dansk Plantevækst«, idet jeg mente, at f. Eks. »Danmarks Plante- 

 vækst« sagde for meget. 



Naar jeg altsaa slutter af, til Trods for at jeg kun kan yde »Bi- 

 drag«, er det i Følelsen af, at jeg maa gøre dette i Tide, medens jeg 

 endnu er nogenlunde arbejdsdygtig, og med det for Øje, at »den Nat, 

 da Ingen kan arbejde«, jo næppe er fjærn. 



Efter dette nu foreliggende første Afsnit af »Dansk Plantevækst«, 

 agter jeg at behandle Klitvegetationen, og senere skulle forhaabentlig 

 flere andre Bidrag følge, maaske under Samarbejde med Andre, der 

 ere mere fortrolige med visse Sider af vor Planteverden, end jeg er. 



Med Hensyn til Behandlingen af Strandvegetationen maa jeg be- 

 mærke, at jeg har valgt at gaa saa udviklingshistorisk frem som 

 muligt, i den Tro at Fremstillingen derved vilde vinde i Interesse; 

 dette i Forbindelse med den Omstændighed, at Vesterhavskysten 

 frembyder saa meget ejendommeligt, der maatte kræve den særlig 

 fyldigt behandlet, har medført, at Kapitler om dennes Natur, om 

 Havgræsvegetationen og Strandsumpene ere blevne indskudte mellem 

 andre, hvor de tilsyneladende bryde den naturlige Rækkefølge. 



Jeg beklager forskellige Ufuldkommenheder, der klæbe ved mit 



